CELEX: 32012D0371
Language: el
Date: 2012-07-10 00:00:00
Title: Απόφαση 2012/371/ΚΕΠΠΑ του Συμβουλίου, της 10ης Ιουλίου 2012 , για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

11.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 179/21
            
         ΑΠΌΦΑΣΗ 2012/371/ΚΕΠΠΑ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας ότι:
   
               (1)
            
            
               Στις 29 Οκτωβρίου 2010 το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού. (1)
               
            
         
               (2)
            
            
               Στις 26 Απριλίου 2012 το Συμβούλιο Ασφαλείας των Ηνωμένων Εθνών εξέδωσε την απόφαση 2045 (2012), με την οποία ανανεώθηκαν μέχρι τις 30 Απριλίου 2013 τα περιοριστικά μέτρα που είχαν επιβληθεί κατά της Ακτής Ελεφαντοστού και με την οποία τροποποιήθηκαν τα περιοριστικά μέτρα για τα όπλα.
            
         
               (3)
            
            
               Η απόφαση 2010/656/ΚΕΠΠΑ θα πρέπει, συνεπώς, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/656/ΚΕΠΠΑ τροποποιείται ως εξής:
   
               1)
            
            
               Στο άρθρο 1, η παράγραφος 2 απαλείφεται.
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Το άρθρο 1 δεν εφαρμόζεται:
               
                           α)
                        
                        
                           στις προμήθειες που προορίζονται αποκλειστικά για την παροχή στήριξης ή για τη χρησιμοποίηση από την αποστολή των Ηνωμένων Εθνών στην Ακτή Ελεφαντοστού (ΑΗΕΑΕ) και τις γαλλικές δυνάμεις που την υποστηρίζουν·
                        
                     
                           β)
                        
                        
                           στα εξής, όπως προεγκρίνονται από την επιτροπή της παραγράφου 14 της ΑΣΑΗΕ 1572 (2004) (εφεξής «Επιτροπή Κυρώσεων»):
                           
                                       (i)
                                    
                                    
                                       στις προμήθειες μη φονικού στρατιωτικού εξοπλισμού που προορίζεται αποκλειστικά για ανθρωπιστική ή προστατευτική χρήση, συμπεριλαμβανομένου παρόμοιου εξοπλισμού ο οποίος προορίζεται για επιχειρήσεις διαχείρισης κρίσεων της Ένωσης, των ΗΕ, της Αφρικανικής Ένωσης και της Οικονομικής Κοινότητας των Κρατών της Δυτικής Αφρικής (ECOWAS),
                                    
                                 
                                       (ii)
                                    
                                    
                                       στις προμήθειες που εξάγονται προσωρινά στην Ακτή Ελεφαντοστού προς τις δυνάμεις ενός κράτους το οποίο αναλαμβάνει δράση, σύμφωνα με το διεθνές δίκαιο, με αποκλειστικό και άμεσο στόχο να διευκολύνει την απομάκρυνση των υπηκόων του και των προσώπων στα οποία παρέχει προξενική προστασία στην Ακτή Ελεφαντοστού,
                                    
                                 
                                       (iii)
                                    
                                    
                                       στις προμήθειες μη φονικού στρατιωτικού εξοπλισμού για την επιβολή του νόμου με προορισμό να επιτρέψει στις δυνάμεις ασφαλείας της Ακτής Ελεφαντοστού να εφαρμόσουν μόνο τη δέουσα και αναλογική χρήση βίας για την τήρηση της δημόσιας τάξης·
                                    
                                 
                     
                           γ)
                        
                        
                           στις προμήθειες προστατευτικών στολών, συμπεριλαμβανομένων των αλεξίσφαιρων γιλέκων και των στρατιωτικών κρανών που εξάγονται προσωρινά στην Ακτή Ελεφαντοστού από το προσωπικό των Ηνωμένων Εθνών, το προσωπικό της Ένωσης ή των κρατών μελών της, τους αντιπροσώπους των μέσων ενημέρωσης και από τα μέλη ανθρωπιστικών και αναπτυξιακών αποστολών και το σχετικό προσωπικό, αποκλειστικά για προσωπική τους χρήση·
                        
                     
                           δ)
                        
                        
                           στις προμήθειες όπλων και συναφούς φονικού εξοπλισμού προς τις δυνάμεις ασφαλείας της Ακτής Ελεφαντοστού, με αποκλειστικό προορισμό την υποστήριξη της διαδικασίας μεταρρύθμισης του τομέα ασφαλείας της Ακτής Ελεφαντοστού, όπως προεγκρίνονται από την επιτροπή κυρώσεων·
                        
                     
                           ε)
                        
                        
                           στις προμήθειες μη φονικού εξοπλισμού που μπορεί να χρησιμοποιηθεί για εσωτερική καταστολή και με αποκλειστικό προορισμό να επιτρέψει στις δυνάμεις ασφαλείας της Ακτής Ελεφαντοστού να εφαρμόσουν μόνο τη δέουσα και αναλογική χρήση βίας για την τήρηση της δημόσιας τάξης·
                        
                     
                           στ)
                        
                        
                           στις προμήθειες εξοπλισμού που μπορεί να χρησιμοποιηθεί για εσωτερική καταστολή προς τις δυνάμεις ασφαλείας της Ακτής Ελεφαντοστού, με αποκλειστικό προορισμό την υποστήριξη της διαδικασίας μεταρρύθμισης του τομέα ασφαλείας, ή τη χρησιμοποίησή του κατά τη διαδικασία αυτή.».
                        
                     
         Άρθρο 2
   Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Ιουλίου 2012.
      
         
            Για το Συμβούλιο
         
         
            Ο Πρόεδρος
         
         Β. ΣΙΑΡΛΗΣ
      
   
   
      (1)  ΕΕ L 285, 30.10.2010, σ. 28.